Hórnikecy
Hórnikecy (němsce Knappenrode) su sydlišćo ze 722 wobydlerjemi[2] w sakskej Hornjej Łužicy a leža w Budyskim wokrjesu. Wot lěta 1994 słušeja k Wojerecam. Leža na brjoze Hórnikečanskeho jězora, něhdźe dźesać kilometrow juhowuchodnje Wojerowskeho centruma, 123 metrow nad mórskej hładźinu.
Susodnej wsy stej Koblicy na juhu a Mučow na zapadźe. Juhowuchodnje sydlišća – za „energijowej fabriku“, něhdyšej briketownju – nadeńdźe so Ćaplacy jězor.
StawiznyWobdźěłać
Prěnje naspomnjenje jako Werminghoff[3] je z lěta 1914 − wjes bu tehdy załožena jako dźěłaćerske sydlišćo k wudobywanju brunicy z bliskeje jamy. Po Druhej swětowej wójnje dósta w lěće 1950 swoje dźensniše mjeno.
W lěće 1956 rěčachu w Hórnikecach 7,2 % wobydlerstwa serbsce.[4]
ŽórłaWobdźěłać
- ↑ staw: 9. meje 2011; Wuslědki censusa 2011 za Wojerecy
- ↑ staw: 9. meje 2011; Wuslědki censusa 2011 za Wojerecy
- ↑ Hórnikecy w Digitalnym stawizniskim zapisu městnow Sakskeje (němsce)
- ↑ Ludwig Elle: Sprachenpolitik in der Lausitz. Ludowe nakładnistwo Domowina, Budyšin 1995. [1416 wobydlerjow, z nich 81 dorosćenych z aktiwnymi znajomosćemi serbšćiny, 13 z pasiwnymi, 8 serbskich dźěći a młodostnych, 1314 bjez znajomosćow] → wšě wjeski
WotkazajWobdźěłać
- Knappenrode.de (němsce)
Brětnja-Michałki | Čorny Chołmc | Ćisk | Hórnikecy | Němcy
luo_Latn szl_Latn bos_Latn szl_Latn szl_Latn szl_Latn knc_Latn szl_Latn szl_Latn szl_Latn szl_Latn uzn_Latn lij_Latn luo_Latn